सेवानिवृत्त शिक्षकों की दुबारा स्कूल लौटने में रुचि नहीं
बांसवाड़ा| माध्यमिकशिक्षा विभाग के सेवानिवृत्त प्रिंसिपल, व्याख्याता और शिक्षकों को दुबारा स्कूल से जोड़ने की प्लानिंग फेल होती नजर रही है। करीब तीन माह पूर्व ही शिक्षकों की कमी के चलते रिटायर कर्मचारियों को स्कूलों में पढ़ाने के लिए आवेदन करने और उन्हें नियुक्ति देने के निर्देश दिए थे। इसके बाद बांसवाड़ा में 470 पदों के लिए निदेशालय की ओर से स्वीकृति हुई थी, लेकिन आवेदन केवल 43 ही आए है। जिसमें से 42 को स्कूलों में पोस्टिंग ऑर्डर जारी कर दिए है।
डीईओ प्रेमजी पाटीदार ने बताया कि जितने आवेदन आए थे, नियमानुसार उन्हें पोस्टिंग ऑर्डर जारी कर दिए है। इनकी नियुक्ति एक तरह से संविदा कर्मचारियों की तरह ही है। प्रति माह निर्धारित ही वेतन विभाग की ओर से दिया जाएगा।
सेवानिवृत्त शिक्षक कालूराम ने बताया कि अब तो उम्र भी 60 साल पार हो गई है। सरकार पेंशन दे रही है। फिर क्यों जाएं स्कूल, हां यह बात जरूर है कि हम अपनी मर्जी से बच्चों के भले के लिए स्कूल में जाएं और उन्हें पढ़ाएं। इसकी जगह बीएड या डिग्रीधारी बेरोजगार युवकों को संविदा पर पोस्टिंग देते, ताकि उन्हें भी आर्थिक संबल मिलता।
hin_Deva hin_Deva hin_Deva hin_Deva